Καππαροσαλάτα με 2 τρόπους
Δύο λογιῶν εἶναι ἡ κάππαρη. Τῆς Σίφνου ξερὴ καὶ παστή, ἤγουν ξυδάτη. Ἐκείνη τοῦ Μισιριοῦ εἶναι καὶ παστωμένη μὲ ἅλας χοντρό. Τὴν ξερὴ τὴν βάνεις καὶ βράζει μὲ νερὸ ἀρκετό. Ὡσὰν βράσει καλὰ καὶ μαγερευτεῖ τρυφεραίνει...
500 γρ. κάππαρη χοντρή, από βαζάκι σε άλμη, ελάχιστο μηλόξιδο, 100 ml ελαιόλαδο, 1 κουτ. σούπας θυμαρίσιο μέλι
Για να φτιάξουμε την καππαροσαλάτα αρχικά στραγγίζουμε την κάππαρη και τη ζεματίζουμε σε άφθονο νερό που κοχλάζει για 2 λεπτά. Τη στραγγίζουμε, την απλώνουμε σε καθαρή πετσέτα και την πιέζουμε με τις παλάμες μας ελαφρώς για να στραγγίξει το περιττό νερό. Στρώνουμε χαρτί κουζίνας σε ένα μεγάλο ταψί, απλώνουμε εκεί την κάππαρη και την αφήνουμε να κρυώσει καλά, σε θερμοκρασία δωματίου. Την αδειάζουμε σε σαλατιέρα, προσθέτουμε τα υπόλοιπα υλικά και ανακατεύουμε. Σερβίρουμε σαλάτα με κάππαρη αμέσως.Στραγγίζουμε 500 γρ. κάππαρη και τη ζεματίζουμε σε άφθονο νερό που κοχλάζει για 2 λεπτά. Τη στραγγίζουμε και τη στεγνώνουμε καλά. Σε μια κατσαρόλα ζεσταίνουμε 100 ml ελαιόλαδο σε δυνατή φωτιά και σοτάρουμε 3 ξερά κρεμμύδια ψιλοκομμένα για 3-4 λεπτά. Ρίχνουμε την κάππαρη και 2 σκελίδες σκόρδο σε φέτες και σοτάρουμε για άλλα 4-5 λεπτά, ανακατεύοντας σχεδόν ασταμάτητα. Ρίχνουμε 2 κουτ. σούπας μαύρες σταφίδες και 80 ml νερό και αφήνουμε να πάρει μία βράση. Χαμηλώνουμε στο ελάχιστο τη φωτιά και σιγομαγειρεύουμε για περίπου 10 λεπτά, μέχρι η κάππαρη να φουσκώσει και να σωθούν τα υγρά. Προσθέτουμε 2 κουτ. σούπας κουκουνάρια καβουρδισμένα και 20 ml μηλόξιδο και ανακατεύουμε. Αποσύρουμε από τη φωτιά και σερβίρουμε την ζεστή καππαροσαλάτα.